পিছোচ্ছে ‘এক ভিলেন রিটার্নস’

ফের পিছিয়ে গেল পরিচালক মোহিত সুরির নতুন ছবি ‘এক ভিলেন রিটার্নস’-এর মুক্তি।২০১৪ সালে মুক্তি পেয়েছিল সিদ্ধার্থ মালহোত্রা,শ্রদ্ধা কাপুর এবং রীতেশ দেশমুখ অভিনীত ছবি ‘এক ভিলেন’।বক্সঅফিসে সাফল্য পাওয়ার পর থেকেই ক্রমশ জল্পনা ঘনিয়েছে ছবির সিক্যুয়েল নিয়ে।২০১৯ সালেই জানা গিয়েছে অবশেষে তৈরি হতে চলেছে ‘এক ভিলেন রিটার্নস’।গতবছরই করোনাকালের মধ্যেই ছবির শ্যুটিং সেরেছেন পরিচালক মোহিত সুরি।ছবিতে মুখ্য ভূমিকায় অভিনয় করেছেন জন আব্রাহাম,অর্জুন কাপুর,দিশা পাটানি ও তারা সুতারিয়া।চলতি বছরের মার্চেই ‘এক ভিলেন রিটার্নস’-এর শ্যুটিং শেষ করেছেন পরিচালক।আগামী ৮ জুলাই ছবি মুক্তির কথা ঘোষণা করেছিলেন নির্মাতারা।কিন্তু,সদ্যই জানানো হয়েছে পিছিয়ে গিয়েছে ছবির মুক্তি।৮এর পরিবর্তে ২৯জুলাই মুর্তি পাবে ‘এক ভিলেন রিটার্নস’।

View this post on Instagram

A post shared by John Abraham (@thejohnabraham)

সূত্রের খবর,করোনা সংক্রমণের কারণে সময়ে ছবির শ্যুটিং শেষ হয়নি।তাই ছবির পোস্ট প্রোডাকশন শুরুতেও অনেকটা দেরি হয়ে গিয়েছে।সঠিক সময়ে শেষ হবে না ছবির পোস্ট প্রোডাকশনের কাজ, এমনটাই আশঙ্কা নির্মাতাদের।তাই হাতে খানিকটা সময় নিচ্ছেন তাঁরা।সেই কারণেই পিছিয়েছে ‘এক ভিলেন রিটার্নস’-এর মুক্তি।