আসছে ‘এক ভিলেন রিটার্নস’

২০১৪সালের অন্যতম সেরা হিট ছবি ‘এক ভিলেন’ , থ্রিলার আর রোম্যান্সের ফিউশনে ভালোই জমিয়ে দিয়েছিলেন পরিচালক মোহিত সুরি।তখন থেকেই ছবির সিক্যুয়েল নিয়ে জল্পনা শুরু হয়।গতবছরই জানা গিয়েছে,লকডাউনের পর’ এক ভিলেন রিটার্নস’ এর শ্যুটিং শুরু করে দিয়েছেন মোহিত।তবে সিক্যুয়েলে পুরনো ‘এক ভিলেন’ – এর সিদ্ধার্থ-শ্রদ্ধা বা রীতেশ কেউই থাকছেন না।তার বদলে ছবিতে দেখা যাবে জন আব্রাহাম,অর্জুন কাপুর,দিশা পাটানি এবং তারা সুতারিয়াকে।সম্প্রতি একঝাঁক বিগবাজেট ছবির মুক্তির দিনক্ষণ ঘোষণা হলেও জানা যায়নি কবে বড়পর্দায় আসবে ‘এক ভিলেন রিটার্নস’।সদ্যই সেই নিয়ে  মিলেছে নতুন আপডেট।আগামী বছরের ৮ জুলাই মুক্তি পাবে মোহিত সুরির ‘এক ভিলেন রিটার্নস’।সোশ্যাল সাইটে ছবি মুক্তির সুখবর দিলেন ছবির কলাকুশলীরাই।

আরও পড়ুন – শাহরুখ-দীপিকার রোম্যান্টিক গান

২০২২সালের ৬মে মুক্তি পাচ্ছে অজয় দেবগণ পরিচালিত অমিতাভ-রাকুলপ্রীত অভিনীত ‘মে ডে’।এবং ১১ অগস্ট একসঙ্গে মুক্তি পাবে অক্ষয় কুমারের রক্ষা বন্ধন এবং প্রভাসের আদিপুরুষ।এর মাঝে গুটিকয়েক ছবি মুক্তির সম্ভাবনা থাকলেও তেমন কোন বিগবাজেট ফিল্ম রিলিজ করবে না।সেই সুযোগ হাতছাড়া করতে নারাজ ‘এক ভিলেন রিটার্নস’- এর প্রযোজক একতা কাপুর।সেই কারণেই ৮ জুলাই ছবি মুক্তির দিন স্থির করেছেন একতা।