অ্যাকশনে ভরপুর ‘এক ভিলেন রিটার্নস’ ট্রেলার

ছবিতে কে ভিলেন! আর কেই বা নায়ক! ‘এক ভিলেন রিটার্নস’ ছবির ট্রেলার প্রকাশ্যে আসার পর এই প্রশ্ন সামনে এসেছে। ২০১৪ সালে মুক্তিপ্রাপ্ত ‘এক ভিলেন’ ছবির সিক্যুয়াল এটি। এই ছবিতে ছিলেন সিদ্ধার্থ,মালহোত্রা শ্রদ্ধা কাপুর ও রিতেশ দেশমুখ। সিক্যুয়ালে আছেন জন আব্রাহাম ও অর্জুন কাপুর। তাঁদের বিপরীতে রয়েছেন দিশা পাটানি ও তারা সুতারিয়া। এক ভিলেন রিটার্নস ছবির ২মিনিট ৪২ সেকেন্ডের ট্রেইলার যথেষ্ট অ্যাকশনে ভরপুর। পাশাপাশি ছবিতে দেখা যাবে জন-দিশা এবং অর্জুন-তারা সুতারিয়ার রোমান্স ও। সিক্যুয়ালে দেখা যাবে আগের ছবির আট বছর পরের গল্প। ছবিতে দেখানো হবে একতরফা ভালোবাসেন এমন মেয়েদের হত্যা করা জন আব্রাহামের এক রকম রোগ। একের পর এক মেয়েকে তিনি হত্যা করছেন। জনের এই মিশন এর বিরুদ্ধেই লড়াই চালিয়েছেন অর্জুন কাপুর।অর্জুন যখন জানতে পারে যে জন আব্রাহাম একের পর এক মেয়েদের হত্যা করছে তখনই ছবিতে আসে নতুন টুইস্ট। ট্রেলারে অর্জুন কাপুর-তারার প্রেমের ভাঙনেরও ইঙ্গিত আছে। অর্জুন কি নায়ক থেকে খলনায়ক হয়ে উঠবেন নাকি জন আব্রাহামে ছবির আসল ভিলেন! তাই ট্রেলার দেখে অনেকেই প্রশ্ন তুলেছেন ছবির প্রকৃত নায়ক কে? দর্শক-অনুগামীদের এমন প্রশ্নই ছবির আকর্ষণ কে আরো বাড়িয়ে তুলেছে। ইতিমধ্যেই ছবির পোস্টার ও অভিনেতাদের লোক দর্শকদের যথেষ্ট আকর্ষণ করেছে। ট্রেইলারের প্রশংসাও করেছেন নেটিজেনরা।ছবিটি পরিচালনা করেছেন মোহিত সুরি। আগামী ২৯ জুলাই ছবি মুক্তির পর বোঝা যাবে এর ভবিষ্যৎ।